დიდი გუთანი
დიდი გუთანი — გუთნის (მიწის სახვნელი იარაღი) საქართველოში გავრცელებული სახეობა. ცნობილია ასევე დიდი ქართული გუთნის, პაპას გუთნის, ქართული გუთნის, შავი გუთნის, ხის გუთნის სახელებით. ყველა ეს სახეობა რამდენადმე განსხვავდება ერთმანეთისაგან ზომით, კონსტრუქციით ან მასალით, თუმცა მუშაობის პრინციპი საერთოა. დიდი გუთნის არსებობა დასტურდება XI–XII საუკუნეებში.